Notum sit omnibus quod Drogo Bornus miles de Sancto Lupo donum quod prædictus Fulco frater suus fecerat Æcclesiæ beati Stephani Divionensis de parte sua quam habebat in prædio quod dicitur Tarnach, ex toto laudavit, et percursus quem frater suus si adjuveret in parte propria haberet, eidem Æcclesiæ penitus concessit. Post decessum vero suum pro remedio anime suæ, pecatorum que remissione, suam partem ipsius prædii, prædictæ Æcclesiæ dedit. Factum est hoc Æcclesiæ participationem expetiit, ut si cordi suo complaceret et sancto abrenuntiaret in eadem Æcclesia converteretur. Si autem ei obitus in sancto contingeret, et oportunitas loci id donaret, a canonicis, ut confrater honorifice sepeliretur. Hujus rei testes Milo canonicus, Hugo capellanus, Girardus Clericus, Hugo de Sancto Lupo Dominus, Tebaudus ipsius Drogonis nepos, Natalis famulus abbatis, Tecelinus et Raaldus de Gieyo.